**projektas**

**reg. Nr. T-162**

**2.3. darbotvarkės klausimas**

**Pasvalio rajono savivaldybės taryba**

**Sprendimas**

**Dėl nekilnojamojo turto mokesčio lengvatų**

2019 m. rugpjūčio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 18 punktu, Lietuvos Respublikos nekilnojamojo turto mokesčio įstatymo 7 straipsnio 5 dalimi, Pasvalio rajono savivaldybės tarybos 2011 m. kovo 30 d. sprendimu Nr. T1-58 „Dėl nekilnojamojo turto mokesčio lengvatų teikimo tvarkos aprašo patvirtinimo“ (su visais pakeitimais), atsižvelgdama į D. Griauzdienės individualios įmonės 2019 m. birželio 12 d. prašymą Nr. DG19-1, Pasvalio rajono savivaldybės taryba n u s p r e n d ž i a

atleisti / neatleisti (sumažinti) Dalios Griauzdienės individualią įmonę, įmonės kodas 169240098, adresas: Vytauto Didžiojo a. 6/1, Pasvalys, nuo nekilnojamojo turto mokesčio už kanceliarinių prekių parduotuvės patalpas už 2018 metus. Nekilnojamojo turto mokesčio suma 36,00 Eur.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Finansų skyriaus vedėja

Dalė Petrėnienė

2019-07-18, tel. Nr. (8 451) 54 104

Pasvalio rajono savivaldybės tarybai

**AIŠKINAMASIS RAŠTAS**

**Dėl nekilnojamojo turto mokesčio lengvatų**

**2019-07-18**

Pasvalys

**1. Problemos esmė.** D. Griauzdienė, individualios įmonės savininkė 2019 m. birželio 12 d. prašymą dėl atleidimo nuo nekilnojamojo turto mokesčio už kanceliarinių prekių parduotuvės, veikiančios adresu: Vytauto Didžiojo a. 6/1, Pasvalys. Prašyme nurodyta, kad Pasvalio rajono savivaldybės administracija nuo 2018 m. trečiojo ketvirčio vykdo projektą „Pasvalio Mariaus Katiliškio viešosios bibliotekos pastato, esančio Vytauto Didžiojo a. 7, Pasvalyje rekonstravimas“ statybos darbus. Dalios Griauzdienės IĮ priklausanti kanceliarinių prekių parduotuvė veiklą vykdo minėto pastato I aukšte. Įėjimas į parduotuvės patalpas yra iš P. Avižonio gatvės. Bibliotekos rekonstrukcijos darbų laikotarpiu pastato fasadas iš P. Avižonio g. pusės buvo užstatytas pastoliais, o ties įėjimu į parduotuvę įrengtos apsauginės konstrukcijos pėsčiųjų praėjimui. Visą bibliotekos pastato rekonstrukcijos laikotarpį buvo juntamas pirkėjų sumažėjimas, kadangi dėl laikinomis konstrukcijomis užstatyto parduotuvės įėjimo nesimatė parduotuvės iškabos, buvo apsunkintas patekimas į patalpas, buvo nepatogu, o kartais visai neįmanoma pasistatyti mašinos. Vadovaujantis Nekilnojamojo turto mokesčio lengvatų teikimo tvarkos aprašu, patvirtintu Pasvalio rajono savivaldybės tarybos 2011 m. kovo 30 d. sprendimu Nr. T1-58, nurodyta, kad lengvatos juridiniams asmenims taikomos jeigu įmonė atitinka vieną iš šių kriterijų:

juridinis asmuo turi socialinės įmonės statusą ir nekilnojamasis turtas jam priklauso nuosavybės teise (lengvata taikoma ne daugiau kaip 2 metus);

įmonė naujai įsikūrusi (lengvata taikoma ne daugiau kaip 2 metus);

įmonė per mokestinius metus parėmė rajono nevyriausybinių organizacijų, biudžetinių įstaigų veiklą ne mažesne nei 80 proc. priskaičiuoto nekilnojamojo turto mokesčio suma;

įmonės investicijos rajone sudaro ne mažiau kaip 500000 Eur per metus (mokesčio lengvata taikoma iki trejų metų).

įmonėms, dalyvaujančioms Vietinio užimtumo iniciatyvų projektuose (nekilnojamojo turto mokestį sumažinti 1 MMA dydžiu vienerius metus už vieną sukurtą darbo vietą).“

Prašymą pateikęs asmuo neatitinka nei vieno iš Apraše nurodyto kriterijaus**.**

1. **Kokios siūlomos naujos teisinio reguliavimo nuostatos ir kokių rezultatų laukiama.**

Naujų teisinio reguliavimo nuostatų nesiūloma.

1. **Skaičiavimai, išlaidų sąmatos, finansavimo šaltiniai.**

Suteikus lengvatą Savivaldybės biudžetas negaus suteiktos lengvatos dydžio pajamų.

**4. Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**.

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, - kas ir kada juos turėtų priimti.**

Nereikia.

**6. Sprendimo projekto iniciatoriai**.

Pasvalio rajono savivaldybės finansų skyrius.

**7. Sprendimo projekto rengimo metu gauti specialistų vertinimai ir išvados.**

Negauta

Finansų skyriaus vedėja Dalė Petrėnienė